พระราชกฤษฎีกาจัดตั้งส่วนราชการในมหาวิทยาลัยอุบลราชธานี ทบวงมหาวิทยาลัย พ.ศ. 2534
พระราชกฤษฎีกา
พระราชกฤษฎีกา
จัดตั้งส่วนราชการในมหาวิทยาลัยอุบลราชธานี
ทบวงมหาวิทยาลัย
พ.ศ.
2534
---------------

ภูมิพลอดุลยเดช ป.ร.

ให้ไว้ ณ วันที่ 25 ตุลาคม พ.ศ. 2534

เป็นปีที่ 46 ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรจัดตั้งส่วนราชการในมหาวิทยาลัย อุบลราชธานี ทบวง มหาวิทยาลัย
 อาศัยอำนาจตามความในมาตรา
25 แห่งธรรมนูญการปกครองราชอาณาจักร พุทธศักราช 2534 และ
มาตรา 8 วรรคหนึ่ง
แห่งพระราชบัญญัติมหาวิทยาลัยอุบลราชธานี
พ.ศ. 2533 จึงทรงพระกรุณาโปรดเกล้า
ฯ ให้ตราพระราชกฤษฎีกาขึ้นไว้ ดังต่อไปนี้
 มาตรา 1
พระราชกฤษฎีกานี้เรียกว่า `พระราชกฤษฎีกาจัดตั้งส่วนราชการใน มหาวิทยาลัย
อุบลราชธานี ทบวงมหาวิทยาลัย พ.ศ. 2534'
 มาตรา 2
พระราชบัญญัตินี้ให้ใช้บังคับตั้งแต่วันถัดจากวันประกาศใน ราชกิจจานุเบกษา
เป็นต้นไป
 มาตรา 3
ให้จัดตั้งส่วนราชการในมหาวิทยาลัยอุบลราชธานี ทบวงมหาวิทยาลัย ดังนี้
 (1)
สำนักงานอธิการบดี

(2) คณะเกษตรศาสตร์

(3) คณะวิทยาศาสตร์

(4) คณะวิศวกรรมศาสตร์

(5) สถาบันภาษาและวัฒนธรรม

(6) สำนักวิทยบริการ
 มาตรา 4
ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้
ผู้รับสนองพระบรมราชโองการ

อานันท์ ปันยารชุน
 นายกรัฐมนตรี
---------------------------------------------------------------
หมายเหตุ:-
เหตุผลในการประกาศใช้พระราชกฤษฎีกาฉบับนี้ คือ เนื่องจากปัจจุบันยังมิได้มี
การจัดตั้งส่วนราชการในมหาวิทยาลัยอุบลราชธานี
ทบวงมหาวิทยาลัย เพื่อดำเนินภารกิจด้าน การ
สอน วิจัย
ให้บริการทางวิชาการแก่สังคมและทะนุบำรุงศิลปวัฒนธรรมตามวัตถุประสงค์ ของ
มหาวิทยาลัย
สมควรจัดตั้งส่วนราชการในมหาวิทยาลัยอุบลราชธานี ทบวงมหาวิทยาลัยและ โดยที่มาตรา
8 วรรคหนึ่ง แห่งพระราชบัญญัติมหาวิทยาลัยอุบลราชธานี พ.ศ.
2533 บัญญัติว่า การจัดตั้งบัณฑิต
วิทยาลัย คณะ วิทยาลัย สถาบัน สำนักและศูนย์
หรือหน่วยงานที่เรียกชื่ออย่างอื่น ที่มีฐานะ
เทียบเท่าคณะ ให้ตราเป็นพระราชกฤษฎีกา
จึงจำเป็นต้องตราพระราชกฤษฎีกานี้